Mida teevad õppusel kohtunikud?
Kohtunikel on sõjalistel õppustel oluline roll.
Kuna päris laskemoona ilmselgetel põhjustel ei kasutata, siis on raske võitlejatel endil arvestada, kas nende tehtud lasud tabavad vastast või mitte. Selle jaoks kõnnivadki keset lahinguvälju ringi siniste lintidega vormikandjad, kelle öelda on see, kes lahingus vigastada saab või mis varustus rivist välja langeb. Samuti on nende õlul vastutus otsustada, kas ründava üksuse taktikad ja manöövrid kannavad vilja või mitte.